OpenLLM-France/wikimedia huggingface dataset:
# Fora de comptes

Fora de comptes (títol original en anglès, Due Date) és una comèdia estatunidenca dirigida per Todd Phillips i estrenada el 2010. Va emetre's per primera vegada en català a TV3 l'any 2013.

## Argument

Dirigida per Todd Phillips, Fora de comptes és protagonitzada per Robert Downey Jr. i Zach Galifianakis en el paper de dos insòlits companys que es troben junts en un viatge per carretera que resulta tan escandalós com decisiu per les seves vides. Downey interpreta Peter Highman, un il·lusionat futur pare, la dona del qual surt de comptes en només cinc dies. Quan Peter s'apressa a agafar un vol a casa des d'Atlanta per poder estar al seu costat quan doni a llum, les seves millors intencions es giren per culpa d'una trobada fortuïta amb el jove aspirant a actor Ethan Tremlay (Galifianakis), que obliga Peter a fer autoestop amb Ethan. El resultat en va ser un viatge de costa a costa que deixarà destrossats diversos cotxes, nombroses amistats i l'última escletxa de tranquil·litat de Peter.

## Repartiment

* Robert Downey, Jr.: Peter Highman
* Zach Galifianakis: Ethan Tremblay / Ethan Chase
* Michelle Monaghan: Sarah Highman
* Juliette Lewis: Heidi
* Jamie Foxx: Darryl
* RZA: Marshall
* Matt Walsh: Agent TSA
* Danny McBride: Lonnie
* Todd Phillips: Barry
* Mimi Kennedy: Àvia de Sarah
* Keegan-Michael Key: Nou Father
* Aaron Lustig: Dr. Greene
* Nathalie Fay: Ajudant de vol
* Sharon Morris: raig X de l'aeroport
* Marco Rodríguez: Agent Federal
* Howard Fine: Ell mateix (veu)
* Charlie Sheen: Charlie Harper (Cameo)
* Jon Cryer: Alan Harper (Cameo)

## Galeria

* Michelle Monaghan
* Robert Downey Jr
* Zach Galifianakis

## Referències

* 1 2 Títol català
* ↑ «Due Date». The New York Times.

## Enllaços externs

* Fora de comptes - Lloc web oficial
# Gastrotheca dunni

Gastrotheca dunni és una espècie de granota de la família del hemipràctids. Va ser descrit per Bertha Lutz el 1977.
És una espècie molt adaptable que es troba en hàbitats humans com plantacions, terres de cultiu i horts urbans, sempre que hi hagi basses on reproduir-se. Els ous es crien en una bossa a l'esquena de la femella i els capgrossos són transportats després a petits estanys on els capgrossos es desenvolupen encara més.
Viu en boscos nebulosos primaris o secundaris a un altitud de 2000-2700 m al nord del riu Medellín a la part nord de la Cordillera Central, Departament d'Antioquia, Colòmbia.
A la Llista Vermella de la UICN és etiquetat amb risc mínim d'extincio.

## Referències

* ↑ Lutz, Bertha «New Hylidae (Amphibia—Anura) from Colombia». Boletim do Museu Nacional. Nova Serie, Zoologia, 290, 1977, pàg. 1–12.
* 1 2 SSC Amphibian Specialist Group «Dunn's Marsupial Frog Gastrotheca dunni» (en anglès). Llista Vermella de la UICN, 2018. DOI: 10.2305/IUCN.UK.2018-2.RLTS.T55331A85899588.en.
* ↑ Frost, Darrel R. «Gastrotheca dunni Lutz, 1977» (en anglès). Amphibian Species of the World: an Online Reference, 2022. DOI: 10.5531/db.vz.0001.
# Pomièrs

Pomièrs (en francès Pommiers) és un municipi francès situat al departament del Gard i a la regió d'Occitània.

## Referències

* ↑ Topònims occitans del Gard
# Tretze dies (pel·lícula)

Tretze dies (títol original en anglès: Thirteen Days) és una pel·lícula de drama històric, estrenada l'any 2000 i dirigida per Roger Donaldson, sobre la Crisi dels míssils de Cuba de 1962, vist des de la perspectiva dels líders polítics estatunidencs. Ha estat doblada al català.

## Argument

L'octubre de 1962 un avió espia nord-americà descobreix que la Unió Soviètica està instal·lant míssils a Cuba capaços d'impactar al sud dels Estats Units. El president John F. Kennedy convoca el comitè de crisi i durant tretze dies ell i els seus col·laboradors més estrets busquen la forma d'imposar la retirada dels míssils a la Unió Soviètica resistint les pressions del Pentàgon de llançar una acció armada que hauria pogut iniciar una tercera guerra mundial. Dia a dia, Kennedy afronta un seguit de dubtes delicats mogut pel desig d'evitar l'ús de l'armament nuclear i el desfermament d'un conflicte imprevisible.

## Comentaris

La major part de les escenes tenen lloc a la Casa Blanca, focalitzant sobre el procés de presa de decisions del President John F. Kennedy i el seu germà Robert davant la cúpula militar dels Estats Units, que proposen envair Cuba com a resposta a la instal·lació de míssils soviètics a l'illa caribenya. La major part de la pel·lícula no tracta tant sobre la Guerra Freda com sobre el conflicte entre les autoritats civils i militats sobre quina és l'estratègia correcta a seguir. La pel·lícula està estructurada perquè seguir l'acció a través dels ulls del conseller especial de la Casa Blanca Kenny O'Donnell.
Si bé la pel·lícula porta el mateix títol que el llibre Tretze Dies, de Robert F. Kennedy, de fet està basat en The Kennedy Tapes - Inside the White House During the Cuban Missile Crisis, d'Ernest May i de Philip Zelikow.

## Repartiment

* Kevin Costner: Kenneth "Kenny" O'Donnell
* Bruce Greenwood: el President John F. Kennedy
* Stephanie Romanov: la Primera Dama Jacqueline Kennedy
* Steven Culp: el Fiscal General Robert F. Kennedy
* Dylan Baker: el Secretari de Defensa Robert McNamara
* Bill Smitrovich: el President de la Junta de Caps d'Estat Major Gen. Maxwell Taylor
* Frank Wood: el Conseller de Seguretat Nacional McGeorge Bundy
* Ed Lauter: el Director Adjunt de la CIA Tinent General Marshall Carter
* Kevin Conway: el Cap de l'Estat Major de l'USAF General Curtis LeMay
* Tim Kelleher: Ted Sorensen
* Len Cariou: Dean Acheson
* Brick Mason: Bryce Mason

## Vegeu també

* Crisi dels míssils de Cuba

## Referències

* ↑ «Tretze dies». Ésadir.cat. [Consulta: 24 novembre 2022].
* ↑ Mitchell, Elvis «Film Review; Talkin' Tough At a Time The Earth Stood Still» (en anglès). The New York Times, 25-12-2000. ISSN: 0362-4331.
# Hans Herbots

Hans Herbots (Anvers, 13 de maig de 1970) és un director del cinema belga.

## Biografia

Després de dirigir curtmetratges, l'any 2001 va rodar Falling (Vallen) que va protagonitzar notablement Jill Clayburgh. Després va treballar per a la televisió on va dirigir tres episodis de la sèrie Flikken i setze per a la sèrie Wittekerke.
El 2005, va aconseguir l'èxit de públic amb la comèdia Verlengd weekend.
La seva pel·lícula Bo va guanyar el CIAL Aluminium Award, el Crystal Gryphon i el Salerno Province Prize a Itàlia al Festival de Cinema de Giffoni, (juliol de 2010). La pel·lícula és l'adaptació cinematogràfica de Het Engelenhuis (La casa dels àngels), de l'escriptor flamenc Dirk Bracke. A finals d'agost de 2009 es va anunciar que estava sortint amb l'actriu Lien Van de Kelder
Va signar la sèrie The Spiral el 2012, va filmar sis episodis de la sèrie Urgence disparitions (Vermist) el 2015-2016, i la minisèrie Quand les digues se brisent (Als de dijken breken).
Des del 2017, ha dirigit diversos capítols de la sèrie britànica Riviera creada per Neil Jordan.
Després, va continuar treballant a Anglaterra, primer a Rellik (BBC/HBO), després a Riviera II.
El 2018, va dirigir la sèrie Cobra, amb Robert Carlyle.

## Filmografia

* 1994 : Que Cosa ? (curtmetratge)
* 1995 : Omelette à la flamande (curtmetratge)
* 2001 : Vallen
* 2003 : Flikken (sèrie de 3 episodis)
* 2004-2005 : Wittekerke (sèrie en 16 episodis)
* 2005 : Verlengd weekend
* 2006 : Windkracht 10: Koksijde Rescue
* 2010 : Bo
* 2012 : The Spiral (sèrie)
* 2014 : De Behandeling
* 2015-2016 : Vesmist (sèrie en 6 episodis)
* 2016 : Als de dijken breken (mini-série en 6 episodis)
* 2017 : Riviera I (sèrie en 7 episodis)
* 2017 : Rellik (sèrie per BBC/HBO)
* 2018: Riviera II (sèrie per Sky Atlantic)
* 2019: Cobra (sèrie per Sky)
* 2019: The Serpent, codirigida amb Tom Shankland (sèrie de televisió per a BBC/Netflix en 8 episodis)
* 2021: Ritueel

## Referències

* ↑ «Hans Herbots». curtisbrown.co.uk.
* ↑ «I vincitori della 40ª edizione del Giffoni Film Festival». cinemaitaliano.info.
* ↑ standaard.be - Lien Van De Kelder heeft relatie met oudere man, 31 augustus 2009
# Fracture

Fracture és una pel·lícula de thriller legal psicològic del 2007 protagonitzada per Anthony Hopkins i Ryan Gosling i dirigida per Gregory Hoblit. És la història d'un home que dispara la seva dona infidel i després s'enfronta a una batalla d'enginy amb un jove assistent fiscal. S'ha doblat al català.

## Referències

* ↑ Rainer, Peter. «Fracture is a cracking thriller». CSMonitor.com. The Christian Science Monitor, 20-04-2007. [Consulta: 14 setembre 2012].
* ↑ «Fracture». Turner Classic Movies. Turner Broadcasting System (Time Warner). [Consulta: 20 agost 2017].
* ↑ Bennett, Ross. «Fracture». EmpireOnline.com. Bauer Consumer Media, 2007. Arxivat de l'original el October 2, 2007. [Consulta: 14 setembre 2012].
* ↑ «Fracture». ésAdir. [Consulta: 17 febrer 2024].
# Biudòs

Biudòs (en francès Biaudos) és un municipi francès situat al departament de les Landes i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 384 | 457 | 430 | 474 | 544 | 635 | 712 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Jean-Marc Larre | PS |

## Referències

* ↑ «Toponímia occitana». Arxivat de l'original el 2012-03-16. [Consulta: 27 desembre 2010].
# Tòssa

Tòssa (en francès Tosse) és un municipi francès situat al departament de les Landes i a la regió de la Nova Aquitània.
Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 996 | 1.027 | 1.163 | 1.280 | 1.307 | 1.679 | 2.142 |
| Des de 1962: població sense dobles comptes |||||||
Llista d'alcaldes :
| Període | Identitat | Partit |
| 2001- | Jean-Claude Daulouède | |

## Referències

* ↑ Toponímia occitana
# Milhau (Gard)

Milhau (en francès Milhaud) és un municipi francès situat al departament del Gard i a la regió d'Occitània.

## Referències

* ↑ Topònims occitans del Gard
# Galaxy Quest

Galaxy Quest és una comèdia cinematogràfica estatunidenca de ciència-ficció estrenada el 1999, que va estar dirigida per Dean Parisot i escrita per David Howard i Robert Gordon. Mark Johnson i Charles Newirth van produir-la per DreamWorks.
La pel·lícula parodia sèries de televisió com Star Trek i els seus fandom, i és protagonitzada per Tim Allen, Sigourney Weaver, Alan Rickman, Tony Shalhoub, Sam Rockwell i Daryl Mitchell. El títol fa referència a una antiga sèrie de televisió amb el mateix nom, en la qual la tripulació d'una nau espacial s'embarca en diverses aventures intergalàctiques. Enrico Colantoni interpreta el líder d'una raça alienígena que demana ajuda als actors, creient que les peripècies de la sèrie són un fet real. A la pel·lícula també hi participen secundaris com Robin Sachs, que dona vida al senyor de la guerra Sarris, o Patrick Breen, que interpreta un altre alienígena. Justin Long participà en la seva primera pel·lícula encarnant un seguidor obsessionat per la sèrie de televisió.
El llargmetratge va rebre molts elogis de la crítica, i al llarg des anys va rebre l'estatus de pel·lícula de culte, convertint-se en popular entre els seguidors, treballadors i actors de la sèrie Star Trek per la seva afectuosa paròdia. Va guanyar el prestigiós premi Hugo a la millor presentació dramàtica, així com un premi Nebula al millor guió, un premi Hochi a la millor producció internacional, a més de ser nominada per deu premis Saturn, incloent els de millor pel·lícula de ciència-ficció, millor director per Parisot, millor actriu per Weaver i millor actor secundari per Rickman, guanyant el de millor actor Allen. La pel·lícula també va ser inclosa a la llista, de la revista Reader's Digest, de les 100 pel·lícules més divertides de tots els temps.

## Repartiment

* Tim Allen - Jason Nesmith (Cmdr. Peter Quincy Taggart)
* Sigourney Weaver - Gwen DeMarco (Tinent Tawny Madison)
* Alan Rickman - Alexander Dane (Dr. Lazarus)
* Tony Shalhoub - Fred Kwan (Sergent Chen)
* Sam Rockwell - Guy Fleegman (Tripulant #6 / Cap de seguretat "Roc" Ingersoll)
* Daryl Mitchell - Tommy Webber (Tinent Laredo)
* Enrico Colantoni - Mathesar
* Robin Sachs - General Roth'h'ar Sarris
* Jed Rees - Teb
* Justin Long - Brandon
* Missi Pyle - Laliari
* Patrick Breen - Quellek
* Jeremy Howard - Kyle
* Samuel Lloyd - Neru
* Rainn Wilson - Lahnk
* J. P. Manoux - Al·lien excitat
* Dian Bachar - Tècnic nerviós
* Heidi Swedberg - Mare de Brandon
La veu de Kevin McDonald participa com a presentador a la convenció de fans.

## Referències

* ↑ «GALAXY QUEST (PG)». British Board of Film Classification, 07-02-2000. [Consulta: 15 març 2015].
* ↑ «Interviews: Patrick Stewart – Galaxy Quest (Star Trek Cult)». BBC. Arxivat de l'original el 2014-01-13. [Consulta: 9 setembre 2015].
* ↑ «The Top 100+ Funniest Movies of All Time | Reader's Digest». Rd.com. Arxivat de l'original el 2012-03-29. [Consulta: 8 juny 2012].
* ↑ «George Takei Is Ready To Beam Up». Syfy. Arxivat de l'original el 2009-03-25. [Consulta: 25 setembre 2016].

## Enllaços externs

* Original GalaxyQuest.com (Travis Latke's Galaxy Quest Vaults) a la Wayback Machine (arxivat a 2002-abril-13).
# Carcarèrs e Senta Crotz

Carcarèrs e Senta Crotz (en francès Carcarès-Sainte-Croix) és un municipi francès situat al departament de les Landes i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 400 | 405 | 309 | 407 | 426 | 434 | 473 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Philippe Dubourg | PS |

## Referències

* ↑ «Toponímia occitana». Arxivat de l'original el 2012-03-16. [Consulta: 28 desembre 2010].
# José Asturiano de Zárate

José Asturiano de Zárate va ser un compositor espanyol que visqué entre finals de s. XVII i principis del s. XVIII del qual es desconeixen dades bibliogràfiques.

## Obra

Coneixem part de la seva obra gràcies a una col·lecció inèdita que pertany a Barbieri on es llisten algunes obres seves i citacions, anomenada Música vocal antiga:
* Teatre líric anterior al segle XIX -Pedrell.
* Coraçon de q(ue) os quejáis.
Als manuscrits del Catálogo de Carreras se citen com a obres seves dues tonades i dues composicions per a instrument solista.
Moltes de les seves obres s'inclouen en el Fons Musical de la Basilica-Catedral de la Nostra-Senyora del Pilar a Saragossa i al Fons Musical de l'Església parroquial de Sant Pere i Sant Pau de Canet de Mar (CMar) datades durant el tercer terç del s. XVII.
A més, trobem obres amb la seva autoria a l'Arxiu Capitular de la catedral de Girona:
* Tercer terç del s. XVII- Pues a la Ausencia de mi esposo: Tonada sacramental a solo en sol major.
* Tercer terç del s. XVII- Historia de la selva d'amor: Solo sacramental en sol menor.

## Referències

* ↑ Soterraña Aguirre, Rincón. Diccionario de la musica española e hispanoamericana. vol. 1. Madrid: SGAE, 1999-2002, p. 808. ISBN 8480483040..
* ↑ «José asturiano». IFMuC. [Consulta: 21 novembre 2024].
# Els Goonies

Els Goonies (títol original en anglès: The Goonies) és una pel·lícula realitzada als Estats Units del gènere comèdia d'aventura. La va dirigir i produir Richard Donner sobre una història de Steven Spielberg amb el guió a càrrec de Chris Columbus.
Aquesta pel·lícula posa en escena a una banda d'adolescents dels "Goon Docks", sobrenom del barri d'Astoria a Oregon. Està interpretada per Sean Astin, Corey Feldman, Jonathan Ke Quan, Jeff Cohen, Josh Brolin, Kerri Green i Martha Plimpton.
Va ser distribuïda per Warner Bros. Pictures, es va estrenar el 7 de juny de 1985 als Estats Units i el Canadà. Ha estat doblada al català central i al valencià per a À Punt.
L'any 2022, la casa d'estil victorià on es va rodar la pel·lícula es va posar a la venda per 1,65 milions de dòlars a causa de l'allau de fans que la visitaven.

## Argument

Astoria, a l'estiu de 1985. Quan els terribles Fratelli s'escapen de la presó, una banda d'amics: Bocazas, Gordi, Data i Mickey, troben en el graner d'aquest últim un antic mapa d'un tresor que pertanyia al pirata Willy el Borni.
Com que el seu barri aviat serà arrasat pel promotor immobiliari Elgin Perkins per convertir-lo en un camp de golf, els adolescents decideixen buscar el tresor per evitar la destrucció de les seves cases. Seguint el mapa arriben i entren a un vell restaurant a la vora de la mar, sense saber que el lloc ja estava ocupat pels Fratelli, uns germans italians i la seva mare.
La frase The Goonies es pot traduir per "Els cretins" en català.

## Repartiment
### Els Goonies

* Sean Astin com Michael "Mikey" Walsh
* Corey Feldman com Clark "Mouth" Devereaux
* Jonathan Ke Quan com Richard "Data" Wang
* Jeff Cohen com Lawrence "Chunk" Cohen
* Josh Brolin com Brandon "Brand" Walsh, el germà de Mikey
* Kerri Green com Andrea "Andy" Carmichael
* Martha Plimpton com Stephanie "Stef" Steinbrenner

### Altres

* Anne Ramsey com Ma Fratelli
* Joe Pantoliano com Francis Fratelli
* Robert Davi com Jake Fratelli
* John Matuszak com Lotney "Sloth" Fratelli
* Mary Ellen Trainor com Irene Walsh
* Keith Walker com Irving Walsh
* Steve Antin com Troy Perkins
* Lupe Ontiveros com Rosalita

## Referències

* 1 2 «Els Goonies». esadir.cat.
* ↑ «Venen la casa d'"Els goonies": la propietària està farta dels fans que la visiten». 324cat, 21-11-2022. [Consulta: 22 novembre 2022].
* ↑ «The Goonies». The New York Times.

## Vegeu també

* Eight Arms to Hold You
# Ignasi Vergara

Ignasi Vergara Gimeno (València, 1715 — València, 1775) va ser un escultor valencià. Considerat un dels millors escultors valencians del segle xviii, fou deixeble de son pare Francesc Vergara i d'Evarist Muñoz, influint també en la seua formació artística, Konrad Rudolf.

## Biografia

Junt amb el seu germà Josep, va intervindre en la creació de la fundació de l'Acadèmia de Santa Bàrbara, origen de la Reial Acadèmia de Belles Arts de Sant Carles i Escola de les Nobles Arts a València; va comptar amb els títols acadèmics de director general de la dita acadèmia i amb el d'acadèmic de mèrit de la de San Fernando de Madrid.
La seua obra mestra correspon a la portada del Palau del Marqués de Dosaigües de València, realitzada en 1744, seguint el disseny d'Hipòlit Rovira, en estil rococó; el marbre pertany a les pedreres de Ninyerola de Picassent. La iconografia d'aquest conjunt escultòric evoca la memòria de Pietro da Cortona, elaborada amb elements entrellaçats de la naturalesa i figures humanes de robusta contextura.
Va esculpir per a la portada barroca de la catedral de València un grup d'àngels venerant el nom de Maria. El seu aire encara rococó s'aprecia en les formes de les escultures que s'alcen en la façana de l'església de les Escoles Pies de València, dedicades a Sant Joaquim, Sant Josep i el Xiquet i Santa Anna i la Mare de Déu, a més de les escultures en l'interior del temple representant els quatre evangelistes sobre la rematada de l'altar major.
Destaca el seu particular academicisme en la realització de l'escultura de Sant Antoni Abat de la portada de l'església de Sant Martí de València, realitzada entre 1750-1751 i en la de Sant Bru en la capella de la Universitat de València.
Altres produccions llaurades en fusta són la Mare de Déu de Portacoeli en la catedral de València, Sant Pere d'Alcàntera en el convent de Sant Pasqual a Vila-real i les imatges de Sant Jeroni i San Francesc adorant el Crucifix.
Consideració a banda mereix una de les seues escultures més clasiscistes, corresponent a la segona meitat del segle xviii representant l'al·legoria de Carles III acompanyat de la Justícia i la Prudència que culmina l'actual Palau de Justícia de València.
# Sent Manhe d'Ostens

Sent Manhe (en francès Saint-Magne) és un municipi francès situat al departament de la Gironda i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 604 | 593 | 538 | 754 | 799 | 814 | 958 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Bernard Lacoste | |

## Referències

* ↑ Toponímia occitana
# Estesargues

Estesargues (en francès Estézargues) és un municipi francès situat al departament del Gard i a la regió d'Occitània.

## Referències

* ↑ Municipis del Gard
# Gustavo Mosquera R.

Gustavo Daniel Mosquera Rorai, més conegut com a Gustavo Mosquera R. (5 de setembre de 1959), és un director de cinema, guionista i productor argentí. És conegut principalment pel seu film Moebius, considerat com una obra mestra i un clàssic del cinema argentí. La mateixa va ser produïda per la Universitat del Cinema i realitzada pels alumnes de la Universitat sota la coordinació de Gustavo Mosquera i María Ángeles Mira, en aquell moment docents de la Universitat.
Moebius va obtenir fama internacional, i va ser reconeguda amb diversos guardons en els festivals més importants. Un dels seus majors assoliments va ser en la secció New Directors, New Films (Nous Directors, Nous Films), del Museu Metropolità d'Art Modern de Nova York, en la qual Mosquera va ser triat com un dels "Millors nous directors de 1997" sent la seva pel·lícula nomenada la millor de les nombroses pel·lícules de tot el món que es van veure en aquesta edició.

## Filmografia

Director i guionista
* Lo que vendrá (1988)
* Moebius (1996)
* Radio Olmos (2019)

## Referències

* ↑ Gustavo Mosquera a cvaa.com.ar
* ↑ La extraordinaria historia detrás del film "Moebius" Universita degli studi di Bologna - Dipartimento di Matematica (anglès)
* ↑ Moebius la película Myspace (anglès)

## Enllaços externs

* Gustavo Mosquera R. a Cine Nacional
# Lluny de la terra cremada

Lluny de la terra cremada (títol original en anglès, The Burning Plain) és una pel·lícula estatunidenca escrita i dirigida per Guillermo Arriaga, estrenada el 2008. Com els precedents guions d'Arriaga, aquest és un relat que encaixa diverses històries finalment enllaçades entre elles. Ha estat doblada al català.

## Argument

Una parella adúltera mor en l'incendi de la caravana que amagava els seus amors. Una restauradora de Portland lliga amb un d'hispanoparlant. Els nens respectius de la parella desapareguda intenten comprendre l'origen d'aquesta passió; així, s'acosten i s'apassionen l'un de l'altre. A Mèxic, un pilot de feines agrícoles té un accident amb el seu avió.

## Repartiment

* Charlize Theron: Sylvia
* Kim Basinger: Gina
* Jennifer Lawrence: Mariana, la filla de Gina
* Joaquim de Almeida: Nick Martinez, l'amant de Gina
* Danny Pino: Santiago Martinez, el fill de Nick
* J D. Pardo: Santiago Martinez, de jove
* Robin Tunney: Laura, la col·lega i amiga de Sylvia
* Brett Cullen: Robert, el marit de Gina
* Tessa Ia: Maria Martinez, la filla de Santiago
* Rachel Ticotin: Sra. Martinez
* José María Yazpik: Carlos, el col·lega pilot de Santiago
* John Corbett: el cuiner amant de Sylvia
* Diego J Torres: Cristobal Martinez, el germà de Santiago
* Marty Pazapian: el client que se'n va al llit amb Sylvia

## Al voltant de la pel·lícula

Després d'haver estat el guionista de les pel·lícules Amores perros, 21 grams i Babel dirigidas per Iñárritu, i de la de Tommy Lee Jones: The Three Burials of Melquiades Estrada, Guillermo Arriaga fa aquí el seu inici com a director. Diu haver volgut escriure un guió que rodaria ell mateix després d'11 anys escrivint per a altres.

## Premis

Jennifer Lawrence ha rebut per a aquesta pel·lícula el premi a la Millor esperança a la Mostra de Venècia.

## Referències

* ↑ The Burning Plain (2009). Box Office Mojo (2009-11-26). Retrieved on 2014-05-22.
* ↑ Eldoblatge. Lluny de la terra cremada. Eldoblatge.
* ↑ «The Burning Plain». The New York Times.
* ↑ Charlize Theron to star in 'Burning', a Variety (anglès)

## Enllaços externs

* Lluny de la terra cremada - Lloc web oficial